cyanic-selkie/wikianc huggingface dataset:
Wolfgang Wenzel Haffner
Utmerkelser
Haffner ble tildelt en rekke ordener for sitt virke. Han ble i 1855 av kongen utnevnt til ridder av St. Olavs Orden og forfremmet til kommandør av Karl IV 1. august 1861 «for militair Fortjeneste». Haffner var videre innehaver av storkors av den svenske Sverdordenen og var ridder av den danske Dannebrogordenen.
Constance av Antiokia
Constance av Antiokia (født 1127, død 1163) var en prinsesse og regjerende av fyrstedømmet Antiokia (en korsfarerstat) fra 1130 og fram til sin død.
Constance var den eneste datteren til Bohemund II av Antiokia og hans hustru Alice, prinsesse av Jerusalem. Hun ble prinsesse av Antiokia da hun var kun fire år gammel under regentskapet til Balduin II av Jerusalem (1130–1131) og Fulko av Jerusalem (1131–1136). Hennes mor Alice ønsket ikke at fyrstedømmet skulle gå til Constance, og ville heller herske over det i eget navn.
Alice forsøkte å inngå en allianse med den muslimske atabeg av Mosul, Zengi, og gikk så langt som å tilby å gifte bort Constance til en muslimsk prins, noe som var både en religiøs og politisk umulighet og en uhyrlighet på denne tiden, og denne planen ble forhindret av Alices far Balduin II, som deretter forviste sin datter fra Antiokia.
I 1135 forsøkte Alice på nytt å ta kontroll over fyrstedømmet og søkte en ektemann for Constance i Manuel I Komnenos av Østromerriket, den gang en arving til den bysantinske keisertronen. Fulko forviste Alice på nytt og gjenetablerte regentskapet for Constance. I 1136, fortsatt et barn, ble Constance gift med Raymond av Poitiers, sønn av hertug Vilhelm IX av Aquitaine, som adelen hadde skaffet i Europa i all hemmelighet. Alice ble lurt til å tro at Raymond skulle gifte seg med henne, og ydmyket forlot hun Antiokia for godt mens bryllupet ble gjennomført.
Fra ekteskapet mellom Constance og Raymond ble det født tre barn:
I 1149 ble Raymond drept i slaget ved Inab og Constance giftet seg på nytt i 1153 til Reynald av Châtillon, en fransk ridder som tjenestegjorde i det andre korstog, og som ved dette giftemålet ble han medhersker av Antiokia. Fra dette ekteskapet fødte Constance en datter:
Ifølge noen kilder fikk Constance og Reynald ytterligere en datter ved navn Jeanne, som muligens ble den andre hustruen til italienske marki Boniface I av Montferrat.
Reynald av Châtillon ble tatt til fange i 1160 og tilbrakte de neste 16 årene i et fengsel i Aleppo. Det oppsto en krangel mellom Constance og hennes sønn Bohemund III, som forsøkte å gripe makten i Antiokia. Et opprør brøt ut, og Constance ble forvist fra byen. Hun døde i 1163.
Pyrrhogyra
Pyrrhogyra er en slekt av sommerfugler som hører til gruppen Biblidinae i den store familien flikvinger (Nymphalidae). Disse tropiske sommerfuglene lever i Sør- og Mellom-Amerika.
Utseende
Ganske store sommerfugler med flikete vinger. Et påfallende trekk er at alle artene har røde øyne. Oversiden er mørkbrun med et bredt, skinnende hvitt tverrbånd midt på vingene. Undersiden er perlemorsaktig hvit i den indre delen, lysbrun i den ytre, det hvite området er gjerne rammet inn av en tynn, rød strek. Det kan også være noen små, blå flekker i den ytre delen. Artene er svært like hverandre, man må granske dem nøye for å skille dem.
Levevis
Biblidinae er tropiske skogsinsekter. Pyrrhogyra-artene kan finnes i ulike slags skog mellom 500-1600 meter over havet. Larvene lever på planter i såpebærfamilien (Sapindaceae). De voksne sommerfuglene besøker sjelden blomster, men suger til seg væske fra sølepytter, urin, råtnedne frukt og gjødsel. Man har observert at de gjerne er sammen med store maur, uten at maurene angriper dem. Kanskje skiller de ut et luktstoff som har en roende virkning på maurene.
Utbredelse
Slekten finnes i Mellom- og Sør-Amerika, fra Mexico i nord til Paraguay og Bolivia i sør.
Chinook
Chinook har flere betydninger.
Point Barrow
Point Barrow, eller Point Nuvuk, er et av de nordligste punkt på det amerikanske kontinent ved nordishavet og ligger ligger 15 km nordøst for Barrow, Alaska, på. (Nordspissen av Boothia Peninsula ved Bellot Strait i Nunavut i Canada ligger lenger nord, på .) Stedet ble oppdaget av europeere i 1825 ved Frederick William Beechey og gitt navn etter John Barrow, politiker og geograf ved det britiske admiralitetet.
Arktisk utkikkspost
Nordspissen av Alaska er bare isfri i to til tre måneder av året og Point Barrow har tjent som utgangspunkt for mange arktiske ekspedisjoner, så vel som hovedkvarter for redningsaksjoner etter savnede oppdagere. I årene 1926–1928 var Point Barrow base for Detroit Arctic Expedition med Hubert Wilkins og Carl Ben Eielsons flygning til Spitsbergen den 15. april 1928.
Point Barrow er i dag også base for global overvåkning av atmosfæren, Global Atmosphere Watch.
Historie
Opprinnelig hadde Barrow en innfødt befolkning og historien før 1900 er lite kjent. I 1928 ble det rapportert at stedet kun hadde tre klynger med hytter langs kyststripen. Barrow tjente etterhvert som handelssenter for den øde arktiske kystens gamle og nye beboere. Stedet omfattet en landhandel, en presbyteriansk misjon, et statlig hospital og en skole. Dagens befolkning teller ca. 4 500 mennesker.
Fly og raketter
Det er i dag to små flyplasser i området, Browerville og Wiley Post - Will Rogers Airport. I et forsøk på å fly rundt jorden, havarerte Wiley Post og Will Rogers i Barrow den 15. august 1935. En minnesten for ulykken er reist på stedet.
Fra Point Barrow på ble det i årene mellom 1965 og 1972 skutt opp noen forskningsraketter av typen «Nike Cajun» og «Nike Apache» (se ekstern lenke nedenfor).
Frøylandsbekken
Frøylandsbekken kan vise til:
Józef Cyrankiewicz
Józef Adam Zygmunt Cyrankiewicz (født 23. april 1911 i Tarnów i daværende Galizien i Østerrike-Ungarn, død 20. januar 1989 i Warszawa) var en polsk politiker, kjent som Polens statsminister i perioden 1947 til 1952, og igjen fra 1954 til 1970, hvor sistnevnte periode er den lengste noen har hatt embetet i landets historie.
Bakgrunn
Cyrankiewicz stammet fra en famlie som stod nasjonaldemokratene nær. Under sine studer ved Det jagellonske universitet i Kraków kom han i kontakt med denm sosialistiske bevegelse og sluttet seg til det polske sosialistiske parti (PPS). Fra 1935 til 1939 var han med i Krakóws distriktsarbeiderkomité.
Under andre verdenskrig tjenestegjorde han som reserveoffiser i den polske hæren, samtidig som han var aktiv i den sosialistiske motstandsbevegelsen ZWZ. I 1940 ledet han gruppe som lykkes med å få fri Jan Karski fra fengselssykehuset i Presov. I 1942 ble han tatt til fange av Wehrmacht og sendt til konsentrasjonsleiren i Auschwitz. I 1944 ble han flyttet til Mauthausen-Gusen, hvor han satt frem til han ble sluppet fri av United States Army ved krigens slutt.
Sosialistisk og kommunistisk politiker
I perioden 1945 til 1948 var Cyrankiewicz generalsekretær i det polske sosialistiske partiet PPS, hvor han bidro til sammenslutningen av sosialister og kommunister i partiet. I perioden 1948 til 1971 var han medlem av sentralkomiteen i politibyrået i det styrende kommunist-/arbeiderpartiet PZPR. I 1948 vitnet han i saken mot Witold Pilecki som også hadde vært i Auschwitz. Pilecki ble henrettet.
Han ble valgt til statsminister i to omganger, første periode i 1947 til 1952 og for andre gang i perioden 1954 til 1970.
Sammen med østtyske Otto Grotewohl undertegnet han i juni 1950 Görlitzavtalen med Den tyske demokratiske republikk (DDR) som fastsatte Oder-Neisse-grensen. Den 7. desember 1970 undertegnet Cyrankiewicz for Polen og Willy Brandt (som tidligere hadde gjort sitt berømte knefall foran minnesmerket for ofrene for ghettooppstanden i Warszawa) for Forbundsrepublikken Tyskland traktaten om grunnlagene for normalisering av de gjensidige forbindelser, hvorved Vest-Tyskland anerkjente Oder-Neisse-grensen.
Etter opptøyene i de polske østersjøbyene i 1970 ble han valgt til formann i statsrådet (tilsvarende dagens presidentrolle), et embete han beholdt frem til 1972.
Cyrankiewicz døde den 20. januar 1989 i Warszawa, kun få måneder før regimet han trofast arbeidet for ble oppløst.
Fylkesvei 769
Fylkesvei 769 (Fv769) går mellom Sørli i Nærøysund og Spillum i Namsos.
Den tar av fra fylkesvei 17 i Namsos og går nordover til Foldfjorden, deretter mot nordøst langs fjorden til Lund. Etter fergen går veien vestover til Varøy og så nordover til Sørli.
Historikk
Opprinnelig gikk veien mellom Strandval og Salsbruket, med ferje Hofles–Geisnes.
Det fantes også en forbindelse til Namsos, den besto av avsnittene
Da en ny vei ble åpnet 1981 mellom Salsnes og Brekksillan ble Salsnes ferjeleie flyttet til Breksillan.
Strekningen Sørli–Strandval ble overført til Rv769 fra riksvei 768. Da Skrøyvdalsveien ble åpnet fikk denne sammen med strekningen Geisnes–Salsbruket eget nummer riksvei 776. Strekningen mellom Lænn og Namsos sentrum ble overført fra riksvei 767.
2004 ble Vikatunnelen åpnet, den opprinnelige traséen ble nummerert fylkesvei 459. 2005 ble Namsosbrua åpnet sammen med en ny trasé mellom Namsos sentrum og Spillum.
Tom Fogerty
Thomas Richard «Tom» Fogerty (født 9. november 1941 i Berkeley, USA, død 6. september 1990 i Scottsdale, USA) var en amerikansk gitarist og låtskriver. Han er mest kjent som gitarist i Creedence Clearwater Revival fra 1967 til 1971. Han forlot bandet etter uoverensstemmelser med sin lillebror og bandkollega, John Fogerty. Etter tiden i CCR ga han ut en rekke album som soloartist og sammen med bandet Ruby.
Fogerty døde av aids i 1990, trolig etter å ha fått i seg hiv-smittet blod ved en blodoverføring.
Henning Klokkeråsen
Henning Klokkeråsen (født 24. februar 1982 i Oslo) er en norsk student og webdesigner. Han har laget og driver nettsiden Dr. Mowinckels akuttmottak, www.drmowinckel.com, som er nettsiden til den offisielle fanklubben til Kaizers Orchestra. Han har dessuten vært på over 30 konserter med bandet. For dette vant han Alarmprisen 2006 i den nyopprettede kategorien blodfan.
Gabriele Rossetti
Hans publiserte verker omfattet litterær kritikk, romantisk poesi som hans lange dikt Il veggente in solitudine fra 1846 og dessuten også en selvbiografi. Det er blitt foreslått at han inspirerte til figuren Pesca i forfatteren Wilkie Collins' roman fra 1860, Kvinnen i hvitt (The Woman in White).
Frøylandsbekken (Time)
Frøylandsbekken er en bekk i Time kommune i Rogaland. Bekken er innløp til Frøylandsvatnet, og kommer fra Fjermelandsvatnet. Total lengde er ca. 8,3 km.
Romteknologi (studieretning)
Landslinje ved Andøy videregående skole
Noe av grunnen til at dette tilbudet er ved Andøy videregående skole, er samarbeidet med Andøya Space Center (ASC) og deres datterselskap NAROM (Nasjonalt Senter for romrelatert opplæring). Undervisningen i telemetri blir avholdt av NAROM.
Studieretning på Høyskolen i Narvik
Romteknologi er en ingeniørlinje på Høgskolen i Narvik hvor studentene lærer hvordan man kan bygge applikasjoner for romformål. HiN tilbyr både en bachelor- og mastergrad i romteknologi. I løpet av bachelorstudiet lærer studentene hvordan man bygger elektronikk som kan benyttes ombord i satellitter. Det vil for eksempel være sensorsystemer for å finne ut hvor en satellitt befinner seg, kommunikasjonsutstyr slik at man kan sende data mellom bakkestasjoner og satellitter eller en nyttelast i form av et kamerasystem som tar bilder av Jorden. Når man er ferdig utdannet fra bachelorstudiet har man god, grunnleggende ingeniørkompetanse med fokus på elektronikk for ekstreme forhold og kommunikasjonssystemer.
Master i romteknologi går over to år og er en påbygning av bachelorgrad i romteknologi, elektronikk, telemetri eller liknende. Gjennom dette studiet får studenten en god innføring i alt fra baneanalyse, styring av romfartøy, satellittkommunikasjon, reguleringsteknikk og rakettsystemer. Det har blitt lagt inn en del tid til prosjektfag, noe som gir studentene mulighet til å velge spesialisering innen et interesseområde, f.eks sensorsystemer, styresystemer, rakettmotorer, thrustersystemer for satellitter eller kommunikasjonsutstyr.
Som en av få høgskoler og universiteter i Norge tilbyr HiN studentene mulighet til å delta på et virkelig satellittprosjekt. HiNs prosjekt heter HiNCube, og studentene gjør alt fra å planlegge til å bygge satellitten som senere blir skutt opp.
I 2008 avviklet HiN studiet bacehlor romteknologi, men tilbyr fremdeles samme studiekombinasjon under navnet Satellitteknologi. For å gå Satellitteknologi søker man seg inn på bachelor elektro, der første studieår er likt for alle ingeniørlinjer. Andre år er spesialisering og studieretningen Satellitteknologi kan velges.
Andreas Haukland
Andreas Elias Haukland (født 10. oktober 1873 i Mosjøen, død 9. oktober 1933 i Napoli, Italia) var norsk forfatter og pioner innen nyrealistisk litteratur i Norge.
Livsløp
Gjennom de første barneårene bodde han sammen med moren på et naustloft i Sjøgata. Moren tjente til livets opphold som sykvinne. Som åtteåring fikk sønnen ny heim på gården Haukland ved Fustvatnet i Vefsn, der han arbeidet som gjeter og dreng. Da han som nykonfirmert 16-åring dro fra Vefsn, tok han navnet Haukland.
Frem til Haukland var over 30 år gammel, hadde han levd i enkle kår. Da han fikk forfatterstipend i 1904, ble han imidlertid i stand til å reise ut i verden og tok sydover til Danmark. Senere dro han også til Spania (1909) og Italia (1910). I 1912 dro han til Tyskland, og i Berlin møtte han Elisabeth Hessler, som han i desember ble forlovet med. De giftet seg snart og flyttet om sommeren 1913 til Norge. Elisabeth kom fra en gammel tysk embetsfamilie og hadde formue. De nygifte begynte straks å se seg om etter et høvelig gårdsbruk der de kunne slå seg ned. På Hærøya i Steinsfjorden på Ringerike fant de en gård som passet. De hadde likevel ikke bodd lenge på Hærøya før den gamle rastløsheten kom over Haukland, og om sommeren 1915 kjøpte han den større gården Øgle i Østerdalen. Han ble likevel heller ikke sittende lenge med Øgle. Han solgte den og kjøpte i 1917 storgården Magnebyen Hovedgård i Värmland.
Allerede i 1918 kom familien tilbake til Norge, og Haukland begynte å se seg om etter ny gård. Samme år kjøpte han Dalborgen i Vardal ved Gjøvik}. Den ligger vakkert til på en åskam med en storartet utsikt over Mjøslandet. Gården er meget gammel, etter navnet å dømme kan den føres tilbake til de såkalte bygdeborger. Det var heller ingen liten gård, selv etter østlandske forhold. Med sine om lag 500 mål innmark og 1400 mål skog krevde den både tid og krefter av det nye husbondsfolket. Haukland la da også ned meget arbeid på gården. Han er blant dem av gårdens eiere som har dyrket opp mest jord. Etter alt å dømme hadde han da funnet seg et sted han kunne slå seg til ro. Riktignok skrev han til Johan Bojer at han skulle ønske han kunne ta fri i det minste et halvt år om gangen for bare å skrive, men Elisabeth Haukland satte svært meget inn på at de skulle bli boende på Dalborgen. Hun forsøkte derfor å få ham til å arbeide ved skrivebordet til faste tider, dog uten særlig hell. Gårdsdriften opptok ham sterkt. Han var da også meget stolt over resultatene som han oppnådde som bonde. Til Bojer fortalte han at «[...] det alment siges heromkring, at her aldrig er blit utrettet saa meget [...] som siden jeg kom hid»". To år senere ble han nødt til å gå fra gården. Han hadde kjøpt den dyrt og fikk vansker med å klare renter og avdrag. Han lot Dalborgen gå til auksjon i 1922.
I 1973 ble det satt opp et minnesmerke i Byparken i Mosjøen.
Forfatterskap
Andreas Haukland var en pioner innen den nyrealistiske diktning. Han kastet lys over samfunnsklasser som tidligere hadde vært tause. Haukland hadde selv en vanskelig barndom og ungdom og det var nettopp i konflikt med sitt miljø at han skapte sin diktning. Han ropte ut sin forakt mot dette miljøet, samtidig som han ropte for å bli tatt inn i det. Han hentet ofte inspirasjon til sitt forfatterskap fra sine opplevelser i Vefsn og han lagde uttrykksfulle og talende skildringer av folkelivet i Nordland i siste halvdel av 1800-tallet. Andreas Haukland var en produktiv forfatter, og fikk utgitt i alt 27 bøker. Den første kom i 1898 og den siste i 1933, samme år som han døde. Det er spesielt de fire bøkene om Ol-Jørgen som for ettertida er blitt stående som hans hovedverk. Ol-Jørgen 1-4 er den første egentlige proletarskildringen i norsk litteratur, for så vidt som den bringer rallaren som motiv inn i diktningen.
Skjern Håndbold
Skjern Håndbold (stiftet 1992) er en håndballklubb i Skjern i Midtjylland i Danmark. Klubbens herrelag spiller i Herre Håndbold Ligaen. Bjarte Myrhol og Magnus Dahl spiller for klubben fra sesongen 2015/16. Klubben vant Herre Håndbold Ligaen i 2017.
Ullerål skole
Ullerål skole er en barneskole som ligger på Nordsiden i Hønefoss, i bydel Ullerål. Den gamle skolebygningen, som ble innviet i 1956, ble revet i 2018. Et nytt skolebygg ble innviet den 17. august 2020. Ullerål skole er den største barneskolen i Hønefoss.
Elevene fra Ullerål skole sokner også til Hov ungdomsskole, som ligger i samme området av byen. Hønefoss og Ullerål skole ble satt sammen til nye Ullerål skole når Hønefoss skole ble lagt ned.
Bygget er rundt 9,100 kvadratmeter stort, hovedsakelig fordelt på to etasjer. En liten del av det gamle skolebygget er imidlertid blitt bevart og rehabilitert. Den delen har tre etasjer.
Trinnarealene er lagt i to fløyer mot syd. Avdelingen for første til andre trinn og avdelingen for tredje til fjerde trinn ligger over hverandre i vestre fløy. Avdelingen med femte til sjuende trinn er fordelt over to plan i østre fløy. Adkomsten til uteområdene er også godt tilrettelagt fra klasseromsfløyene.
De sju trinnene på skolen har hver sin del av bygget. Hver del består igjen av tre klasserom, tre grupperom og ett åpent trinntorg. De har også tilgang til et trinnamfi som de deler med ett eller to andre trinn.
Historikk
Ullerål skole avløste Alme skole i 1902, og flyttet inn i en flott skolebygning på toppen av en haug ved veien til Ådal, som det står i beskrivelsen fra den tid. Etter hvert ble denne bygningen for liten, og på midten av 1950-årene ble en ny skole bygget på sletta nedenfor. Etterpå ble den bygningen for liten og de bestemte og bygge en ny skole. Rivingen startet i 2018 og nye Ullerål skole ble offisielt åpnet 17. august 2020.
Navn
Navnet har skolen og området rundt etter all sannsynlighet fått etter den norrøne guden Ull. Skolen bruker en framstilling av ham i sin logo.
Sissel Benneche Osvold
Sissel Benneche Osvold (født 4. april 1945 i Stavanger) er en norsk journalist.
Hun var journalist i Dagbladet fra 1973 til 2007. Før hun ble ansatt i Dagbladet jobbet hun i NRK. I 1989 ble hun rekruttert av ansvarlig redaktør i Dagbladet Arve Solstad til å skrive kommentarer i avisens lederavdeling. Benneche Osvold ble etter hvert mest kjent for sin faste spalte, «Sidesprang», som hun skrev fra 1990 til 2007. Der viste hun engasjement for samfunnets svakerestilte grupper.
Benneche Osvold er datter av journalisten Gerd Benneche. Hun var gift med NRK-radiomannen Totto Osvold (1941–2023). Deres datter Katja Benneche Osvold gjorde seg bemerket i Blitz-miljøet i slutten av 1980-årene som vokalist i punkbandet Life… But How To Live It?.
Fylkesvei 777
Fylkesvei 777 (Fv777) går mellom Jøa og Myrvika i Namsos. Veiens lengde er 7,9 km.
Den tar av fra fylkesvei 769 i Myrvika og går nordover på østsiden av Seierstadfjorden til Ølhammeren. Derfra med ferge til Seierstad på Jøa.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Giovanni Bernaudeau
Giovanni Bernaudeau (født 25. august 1983 i Fontenay-le-Comte) er en fransk, tidligere profesjonell, landeveissyklist. Han syklet hele sin profesjonelle karriere for det franske laget Europcar.
Mylskerudveien (Oslo)
Mylskerudveien (21–45, 20–36B) er en vei på Bekkelagshøgda i bydel Nordstrand i Oslo. Den begynner som blindvei på vestsiden av Vestbrynet. Derfra går den videre østover til Radarveien. Før 1989 gikk veien helt fra Ekebergveien i vest. Deler av den tidligere veien er nå Smed Kjeldsens vei og deler av Seterhøyveien og Birger Olivers vei.
Navnet er fra 1928. Det er et navn på Nordseter gård som ble brukt før 1700-tallet
Seglfjellet
Seglfjellet er et fjell i Beiarn kommune i Nordland. Det ligger på østsiden av Beiarfjorden, og går omtrent rett opp til 600 meter over havet fra havnivå. Høyeste punkt på fjellet er 656 meter over havet.
Navnet kommer av at det i fjellsiden finnes en naturlig framtoning som ligner på et gammelt nordlandsseil.
André Gambucci
Gambucci vant en olympisk sølvmedalje i ishockey under vinter-OL 1952 i Oslo. Han var med på det amerikanske ishockeylaget som kom på andreplass i turneringen bak Canada.
Ricola
Ricola AG er et sveitsisk selskap som produserer og markedsfører halspastiller og urtedrops under merkenavnet Ricola. Markedsføringen har fokus på selskapets bruk av urteblandinger. Selskapets hovedkontor ligger i Laufen i Basel.
Boeing CH-47 Chinook
CH-47 Chinook er et amerikansk transporthelikopter hvis utvikling ble påbegynt av Vertol. Prototypen YCH-47B fløy første gang 21. september 1961, etter at Vertol hadde blitt en underdivisjon av Boeing året før som Boeing Vertol Company, og de første CH-47A ble levert til den amerikanske hær 16. august 1962.
Ricola
Selskapet statet sin virksomhet i 1930. Den kjente urteblandingen med 13 forskjellige urter ble utviklet i 1940. Den består av salvie, apotekerkattost, ryllik, legestokkrose, smalkjempe, peppermynte, gjeldkarve, marikåpe, timian, hylleblomst, marianøkleblom, legeveronika og borremynte. Fra 1950-tallet har selskapet også laget urtete.
Boeing CH-47 Chinook
CH-47F er den per 2008 nyeste varianten. Bruk av mer moderne produksjonsteknikker har økt skrogets strukturelle styrke og brukstid. Andre forbedringer inkluderer en digital cockpit og mer effektive mottiltak mot missiler.
Ricola
Ricola har i dag eksport til 50 land i Asia, Nord-Amerika og Europa. Norsk importør er Galleberg.
Kastrup fort
Kastrup fort (opprinnelig Kastrup batteri) er et område som ligger på Amager og som tidligere var en del av Københavns befestning. Området er ca. 4 hektar stort og omgitt av en 25-60 m bred vollgrav som er 2-3 m dyp. På den andre siden av Amager Strandvej ligger Amager Strandpark. Kastrup fort ble bygget i 1886-1887 og ble overtatt av Københavns kommune i 1925.
Området åpnet som folkepark i 1933 etter en omarbeiding ved stadsgartner Valdemar Fabricius Hansen.
Kastrup fort ble benyttet av tyskerne under annen verdenskrig.
Området ble fredet i 1969.
1. april
1. april er den 91. dagen i året, den 92. i skuddår. Det er 274 dager igjen av året. Dagen er også en dag med harmløs løgn og fantestreker i form av aprilsnarr.
Navnedag
Aron, Arvid og Arve
Fødsler
Se flere som er født 1. april i Kategori:Fødsler 1. april.
Dødsfall
Se flere som døde 1. april i Kategori:Dødsfall 1. april.
Aretha Franklin
Bakgrunn, familieforhold
Da Aretha Franklin var 12 år ble hennes første sønn født, Clarence (født 1955). Far til barnet var Edvard Burke, en gutt fra hennes skole. Ved 15 års alder fikk hun sitt andre barn, sønnen Edward (f. 1957), hvis far var Edward Jordan. Guttene ble oppfostret av Franklins farmor.
I 1961, da hun var 19 år, giftet hun seg med Ted White, som ble hennes manager og låtskriver. Fire år senere fødte hun sin tredje sønn, Ted White Jr. (f. 1964), som senere ble gitarist i hennes band. Ekteskapet var turbulent og Franklin og White skilte seg i 1969. Mellom årene 1969 og 1976 hadde hun et forhold med manageren Ken Cunningham og fikk med ham sin fjerde sønn i 1970, Kecalf Cunningham. I 1978 giftet hun seg med skuespilleren Glynn Turman. Hennes far Cecil Franklin viet dem i sin kirke. Cecil Franklin ble skutt av ranere 1979, i havnet i koma og døde i 1984.
Turman og Franklin skilte seg 1984.
Sangerinne
Hun begynte tidlig å synge gospel og platedebuterte som 14-åring i 1956 med The Gospel Soul of Aretha Franklin. På andre halvdelen av 1960-tallet gjorde hun en rekke soul-innspillinger som er blitt klassikere, «Respect», «I Never Loved a Man» og «You Make Me Feel Like a Natural Woman» er noen eksempler. Disse låtene og mange andre ga Franklin kallenavnet The Queen of Soul. Hun hadde to sanger på førsteplass på Billboard-listen: «Respect» i 1967 og «I Knew You Were Waiting (For Me)» (duett med George Michael) i 1987. I alt hadde hun 17 sanger inne på Billboards topp 10-liste i perioden 1967–1987.
Hun fikk en stjerne på Hollywood Walk of Fame og ble i 1987 valgt inn i Rock and Roll Hall of Fame, som den første kvinnen. 9. november 2005 mottok hun Presidentens frihetsmedalje av president George W. Bush. Hun ble nominert til 44, vant 19 Grammy Awards, og ble i 2004 kåret av Rolling Stone til nummer ni. på tidsskriftets liste over 100 største artister gjennom tidene. Hun medvirket i begge Blues Brothers-filmene (1980 og 1998) med musikkinnslag.
Hun støttet flere veldedige organisasjopner og politiske aktivister, blant annet National Association for the Advancement of Colored People og Special Olympics.
Høyreradikalisme
Høyreradikalisme er en «samlebetegnelse på politiske partier og bevegelser til høyre for den parlamentariske konservatismen». Alt etter de politiske tradisjonene i deres respektive hjemland, kan høyreradikale partier «anta en nynazistisk eller nyfascistisk form», men høyreradikale er ikke høyreekstreme per definisjon. Dette gir høyreradikalisme en spesifikk juridisk betydning i Tyskland, ettersom myndighetene forbyr høyreekstreme partier, men anser høyreradikale som legitime. Høyreradikale partier fungerer helst innenfor demokratiets rammer, og godtar ikke åpent voldsbruk for politiske formål. Høyreradikale og høyreekstreme har en del felles trekk. Høyreradikale ofte anser det demokratiske systemet som forfeilet og ikke tjener folkets interesser, men en privilegert elite, mens høyreekstreme ikke aksepterer demokratiet og er beredt til å erstatte demokrati med et autoritært styre om så med vold.
Begrepet ble skapt av amerikanske samfunnsforskere i 1950-årene for å beskrive små tradisjonalistiske og antisosialistiske grupper som John Birch Society. Siden 1990-årene har begrepet blitt brukt vel så mye om europeiske forhold, selv om dette skiller seg fra tidligere bruk om amerikanske forhold. Av den grunn skjer også en sammenblanding med begrepet om høyreekstremisme.
Slik begrepet vanligvis brukes, kan europeiske høyreradikale være elitistiske så vel som populistiske. De forfekter vanligvis en tradisjonalistisk konservatisme, antisosialisme, nasjonal identitet og skepsis til innvandring.
Fylkesvei 2396
Fylkesvei 2396 går mellom Lortvika og Honerud i Søndre Land kommune.
Helse, miljø og sikkerhet
Helse, miljø og sikkerhet (HMS) (engelsk: EHS Environment, Health and Safety) er en samlebetegnelse på arbeid med helsevern, miljøvern, arbeidsmiljø, sikkerhet og trygghet for ansatte og brukere. Tilrettelegging for HMS skal forebygge skader og miljøforstyrrelser, sikre virksomheters ansatte et sunt arbeidsmiljø.
Fylkesvei 2396
Frem til 2019 hadde veien betegnelsen fylkesvei 140 (Oppland).
Attert (elv i Belgia)
Attert (luxembourgsk Atert) er ei elv som renner gjennom Belgia og Luxembourg. Den er ei av sideelvene til Alzette fra venstre og har en lengde på 38 kilometer, der 32 kilometer er i Luxembourg og 6 kilometer i Belgia. Den har sin kilde i Nobressart, nordvest for Arlon i den belgiske provinsen Luxembourg. Den munner ut i Alzette ved Colmar-Berg. Attert renner gjennom landsbyen Attert i Belgia, og byene Redange, Useldange, Boevange-sur-Attert og Bissen i Luxembourg.
Helse, miljø og sikkerhet
Innen byggebransjen skal man også sikre beboere og brukere av bygg og anlegg et godt ute- og innemiljø.
HMS
Enkelt sagt så må selskapet ha fokus på HMS for at aktivistene deres ikke skal skade noen. At ikke selskapets ansatte, underleverandører eller andre blir utsatt for ulykker, skader, skadelig støy, skadelige stoffer, følger av langvarig belastninger eller arbeidsrelaterte sykdommer. Og også forebygge muligheter for forurensning.
Dette oppnås ved å ha prosedyrer for å identifisere farer på arbeidsplassen og forhindre ulykker og eksponering for skadelige situasjoner og stoffer. I tillegg til prosedyrer må selskapet bygge en kultur, helt fra den øverste ledelse og ned til de nederste i selskapets organisasjon, som gjør at alle i organisasjonen har fokus og en arbeidspraksis hvor HMS er med i alt de planlegger og alt de gjør.
Selskapet må også sørge for at eget personell og personell fra underleverandører er opplært i ulykkesforebygging, ulykkesberedskap, samt nasjonale, lokale og andre regler og forskrifter som er aktuelle for aktivitetene som skal utføres. Sørge for at verktøy og maskiner er sertifisert, godkjent og i forsvarlig stand og at de som bruker det har fått nødvendig opplæring og har nødvendige sertifikater. Bruk av påkrevet verneklær og verneutstyr for alle som deltar i aktiviteten eller befinner seg i umiddelbar nærhet og å sørge for nødvendig avsperring av området. Selskapet må ha en strategi rettet mot langsiktig bærekraftig utvikling i sin virksomhet. Det må ha et system for gjenvinning, gjenbruk av materialer og lavt forbruk av energi og naturressurser. For arbeidslivskriminalitet må det være nulltoleranse.
Innen HMS hører også stress, ergonometri, vold og trusler på arbeidsplassen, ytringsklima på arbeidsplassen, innkvarteringen av arbeidstakere, inkluderende arbeidsliv, graviditet og arbeidsmiljø, arbeidsrelaterte psykiske plager, arbeidsreleterte muskel- og skjelettplager, mobbing på arbeidsplassen og reise til og fra arbeidssted.
Arbeidet med HMS må kontinuerlig forbedres.
Større selskap har i tillegg til nasjonale regler og forskriftet også vanligvis egne regler for selskapet, og ofte også i tillegg egne regler for hvert produksjonssted, anlegg og byggeplass. Reglene gjelder for alle deres ansatte og alle andre som arbeider der. For eksempel har Statnett sine ni livreddende regler (2023): 1. Jeg forsikrer meg alltid om at det er synlig jording på arbeidsstedet ved arbeid på frakoblede anlegg.
2. Jeg forsikrer meg alltid om at det er synlig avsperring eller avskjerming ved arbeid nær spenningssatt anlegg.
3. Jeg forsikrer meg alltid om at det er etablert tiltak som forhindrer at utstyr eller personell kommer innenfor fastsatt risikoavstand.
4. Jeg er alltid sikret ved arbeid over to meters høyde.
5. Jeg går aldri under hengende last.
6. Jeg overholder alltid maskiners sikkerhetssone.
7. Jeg bruker alltid påkrevd verneutstyr.
8. Jeg bruker alltid sikkerhetsbelte og håndfriutstyr, og kjører etter forholdene.
Det mest uventede er det som er vanskeligst å forutse og derfor også det som er vanskeligst å forebygge. Det kan være personell som gjør uforutsette ting som en følge av andre omstendigheter. Det kan være annet arbeid eller aktivitet som ikke er en del av arbeidet man tenker på HMS for, som av en eller annen årsak griper inn i arbeidet. Derfor må HMS tiltakende kontinuerlig oppdateres og forandres, på byggeplasser og anlegg må dette oftest gjøres hver dag.
HMS i Norge
Plan- og bygningsloven påbyr å ta hensyn til helse, miljø og sikkerhet under myndighetenes planlegging av arealbruk, ved tillatelser til byggearbeid og i tekniske krav til nybygg, anlegg og andre tiltak.
Alle virksomheter skal arbeide systematisk med HMS i henhold til Forskrift om Systematisk helse-, miljø og sikkerhetsarbeid i virksomheter Internkontrollforskriften) eller Rammeforskriften (petroleumsvirksomheten).
For HMS på bygge- og anleggsplasser gjelder byggherreforskriften som er fastsatt med hjemmel i arbeidsmiljøloven. I denne forskriften brukes betegnelsen sikkerhet, helse og arbeidsmiljø med forkortelsen SHA. For offentlige anskaffelser over kr 100.000,- eksklusive merverdiavgift, skal tilbyderne inngi en skriftlig og underskrevet HMS egenerklæring der de skal bekrefte at de vil følge HMS-reglene.
Krav til oppbevaring og bruk av kjemikalier og stoffkartoteket.
Kursing innen HMS
For verksted- og anleggsarbeid er det mange kurs som er påkrevet, her er et utvalg:
I tillegg til dette trenger også personell som skal betjene kran eller truck sertifikat for dette. Spesialister som skal arbeide med elektrisk arbeid, rørlegging, dykking osv. trenger utdannelse, egne kurs og sertifikater.
HMS-kort
Et HMS-kort er et offisielt HMS-kort til bruk i bygg, anleggs (byggekort) og renholdsbransjen (renholdskort) i Norge. Alle som arbeider i bygge, anlegg og renholdsbransjen i Norge må ha kortet. For å kunne bestille kort må firmaet være registrert i Brønnøysundregistrene og de ansatte være registrert NAV Aa-registeret.
HMS Kortet produseres og distribueres på vegne av Arbeidstilsynet. Forskriften om identiteskort i bygge- og anleggsnæringen ble fastsatt av Arbeids- og inkluderingsdepartementet 30. mars 2007 og trådte i kraft 1. januar 2008. Hensikten med ordningen er å få en effektiv kontroll med helse, miljø og sikkerhet for de ansatte og å bidra til mer seriøsitet i byggebransjen.
Tjuvfjorden
Tjuvfjorden er ei vik som ligger på sørvestsiden av Edgeøya på Svalbard. Vika strekker seg 45 kilometer i nordøstlig retning fra Kvalpynten på nordvestsiden og Negerpynten på sørøstsiden. Tjuvfjorden deler den sørvestlige delen av Edgeøya opp i to halvøyer.
I bunnen av Tjuvfjorden ligger Tjuvfjordlaguna, en lagune som ligger opp mot Deltabreen. I nordlig retning, fra bunnen av Tjuvfjorden, strekker dalføret Dyrdalen seg videre. Vika er forholdsvis grunn, med dybder ned mot tretti meter. Kong Ludvigøyane som ligger noe vest for Tjuvfjorden, regnes i mange sammenhenger som en del av vika. Tjuvfjorden er, i likhet med områdene omkring, et viktig område for isbjørn.
Rød skogfrue
Rød skogfrue (Cephalanthera rubra) er en plante i marihandfamilien (orkidefamilien).
Utseende
Rød skogfrue er en opptil halvmeteren høy plante, med 5-20 store, røde blomster og lange, lansettforma blader oppover hele den ugreina stengelen.
Forekomster i Norge
Plantens utbredelse er begrensa til nedre Østlandet, og den finnes kun i kommunene Gjerstad, Kragerø, Bamble, Porsgrunn, Drammen, Øvre Eiker, Kongsberg, Modum, Hole, Jevnaker og Aremark.
Planta vokser bare på kalkrik grunn, stort sett i kalkfuruskog, og den er svært varmekjær. Derfor er rød skogfrue totalfreda, og den er også på Norsk rødliste for arter med statusen sterkt trua (EN).
I tillegg til fredningen er det også gitt en egen Forskrift om rød skogfrue (Cephalanthera rubra) som prioritert art, og det er utarbeidet en egen handlingsplan.
U5 (Berlins undergrunnsbane)
U5 er den eneste undergrunnsbane i Berlin som utelukkende går i tidligere Øst-Berlin. Den starter på Alexanderplatz der det er overgang til U2 og U8, følger gateløpet i Karl-Marx-Allee til Frankfurter Tor og videre til Lichtenberg. Herfra går den til Tierpark Berlin og videre over bakken til de nye bydeler i Hellersdorf-distriktet og har Hönow som endestasjon. Linjen ble åpnet for trafikk til Friedrichsfelde i 1930 og hadde betegnelsen linje E. Den ble forlenget til Tierpark i 1973, til Elsterwerdaer Platz i 1988 og til Hönow i 1989.
Clifford Harrison
Clifford «Cliff» Harrison (født 30. oktober 1927 i Walpole i Massachusetts, død 15. desember 1988) var en amerikansk ishockeyspiller som deltok i de olympiske vinterleker 1952 i Oslo.
Olivier Bonnaire
Olivier Bonnaire (født 2. mars 1983 i Le Quesnoy) er en profesjonell fransk landeveissyklist.
Clifford Harrison
Ishockeyturneringen ble avviklet som en enkeltserie med ni lag, der alle lagene møttes en gang. USA vant seks kamper, spilte uavgjort 3-3 mot Canada og tapte en kamp, 2-4 til Sverige. Canada vant serien med femten poeng foran USA som fikk tretten poeng.
Fylkesvei 6204
Fylkesveg 6204 går mellom Edøy gamle kirke og Varden i Smøla.
Frem til 2019 hadde veien betegnelsen Fv385.
Snöharpan
Snöharpan er et musikkalbum utgitt av Åge Aleksandersen i 2006. Albumet inneholder tonesatte dikt av Dan Andersson.
Smed Kjeldsens vei (Oslo)
Smed Kjeldsens vei (3–5, 2–6) er en vei på Bekkelagshøgda i bydel Nordstrand i Oslo. Den går fra Ekebergveien til Seterhøybakken. Kjøremessig er hver ende av veien en blindvei som er adkomstvei til lokale hus.
Veien fikk navn i 1989 etter Reinhardt Kjeldsen (1870–1960), som drev smie i Ekebergveien på første halvdel av 1900-tallet. Tidligere var veien regnet som en del av Mylskerudveien.
Edin Holme
Edin Holme (født 24. mai 1865, død 1. oktober 1927) var en norsk forkynner og forfatter.
Han var sønn av Marthinus Jeremiasson (1823–96) og Ellen Marie Baardsdtr. Skjærseth (1823–1917), som var husmannsfolk under Holme i Verdal.
I 1961 kom Bjarne Slapgard med en biografi: Edin Holme: Forfattar og forkynnar.
I 2014 kom Ragnar Evenstad med en annen biografi: Poet og predikant. Edin Holme i liv og diktning.
Noen av diktene har dannet grunnlag for musikk.
Mannlig omskjæring
Mannlig omskjæring (også kalt omskjærelse) er et kirurgisk inngrep som består i at man fjerner forhuden på penis hos en gutt eller mann. Behandlingen kan bli utført av medisinske eller av religiøse og kulturelle grunner.
I en rekke europeiske land har medisinske fagmiljøer og andre tatt til orde for et forbud mot slike inngrep på ikke-samtykkende barn; dette gjelder blant annet i hele Norden der det barnemedisinske fagmiljøet og alle barneombudene har gått inn for dette. Politiske partier i Norge, Danmark og Island har sendt på høring forslag om forbud mot omskjæring, men har møtt motstand da religiøse mener dette er et angrep på deres religion. Motstandere av mannlig omskjæring kaller også inngrepet for kjønnslemlestelse (engelsk Male Genital Mutilation, MGM).
Den 1. januar 2015 trådte en ny lov i kraft som pålegger urologer ansatt ved norske sykehus å utføre omskjæring. Myndighetene gir ikke disse legene reservasjonsrett mot å utføre inngrepet. Senere i januar i en artikkel i Klassekampen sa Jan Tormod Dege, advokat og Ph.d., at «leger skal utføre helsehjelp og ikke religiøst begrunnede handlinger», og at det derfor «skal svært mye til» for at leger kan få sparken for å nekte å utføre inngrepet. Ved en senere anledning sa han at «en lege kan i medhold av helsepersonelloven nekte å utføre omskjæring hvis han/hun ikke er trygg på at kravet til smertelindring er ivaretatt, jf. uttrykket «omsorgsfull hjelp» i § 4. – Alternativet er å vente til at gutten kan gi eget samtykke».
Terminologi
Mannlig omskjæring heter på latin circumcisio, på engelsk circumcision og betyr «å skjære omkring noe».
Tradisjonelt betegnes både mannlig omskjæring og kvinnelig omskjæring på norsk - omskjæring. På 1990-tallet ble begrepet kjønnslemlestelse tatt i bruk i økende grad for å understreke at omskjæring er en form for lemlestelse og en kriminell handling, og er brukt i lov om forbud mot kjønnslemlestelse som gjelder kvinnelig omskjæring. En del bruker begrepet kjønnslemlestelse om omskjæring uavhengig av kjønn, for eksempel bruker National Organization of Circumcision Information Resource Centers sin norske avdeling begrepet kjønnslemlestelse om både mannlig og kvinnelig omskjæring. På engelsk har begrepet Male Genital Mutilation (MGM) blitt stadig vanligere fra 1990-tallet, mens kvinnelig omskjæring kalles Female Genital Mutilation (FGM).
Historie
Omskjæring var vanlig flere steder i oldtiden, ikke minst i Egypt og blant flere folk i Orienten. Omskjæring av gutter er beskrevet tilbake til år 4300 før Kristus. I Bibelen fortelles det at omskjæring av guttebarn ble praktisert av israelittene. Det sies at Gud påbød Abraham og hans familie og tjenere å omskjære seg, og at påbudet ble videreført i Moseloven. Derfor ble omskjæring praktisert blant de første kristne og de kirkemenigheter som oppstod på den tiden i Egypt, Eritrea og Etiopia.
Innen kristendommen anser de fleste påbudet om omskjæring for avskaffet sammen med andre bestemmelser i Moseloven. , men omskjæring praktiseres fortsatt blant en rekke kristne menigheter som Den koptiske ortodokse kirke, Den etiopiske ortodokse kirke og Den eritreiske ortodokse kirke. Omskjæring praktiseres fremdeles innen jødedommen. Skikken praktiseres dessuten innen islam.
Kulturell praksis
De fleste jøder omskjærer sine guttebarn på den åttende dagen etter fødselen, og skikken kalles Brit Mila. Muslimer omskjærer også vanligvis guttebarn, men da som regel når gutten er fire år eller eldre, og senest i begynnelsen av puberteten. Men i den vestlige verden — med diverse sykehustilbud — har det også blitt vanlig å få utført dette på spedbarnsstadiet rett etter fødselen. Dersom en voksen mann som ikke er omskåret konverterer til jødedommen eller islam, lar han seg vanligvis omskjære. Omskjæring praktiseres også i Den koptiske ortodokse kirke, Den etiopiske ortodokse kirke og Den eritreiske ortodokse kirke.
Omskjæring av gutter praktiseres også i andre kulturer, blant annet hos aboriginer i Australia, i mange afrikanske samfunn, blant koreanere og i Nord-Amerika. I disse kulturene er det gjerne et innvielsesrituale.
Skikken ble utbredt i den engelsktalende delen av verden mot slutten av 1800-tallet, for å forhindre onani blant gutter og unge menn, i tråd med viktoriatidens moralhysteri. Siden har man gått mer bort i fra den utenom USA, der det fremdeles er mange familier som omskjærer sine nyfødte gutter grunnet tradisjon. I de senere årene har det derimot blitt dannet grupper og organisasjoner som tar til orde for å beskytte neste generasjon menn, og det har startet å bli en trend for amerikanske foreldre å beholde sine sønner intakte.
I noen samfunn, blant annet hos noen folk i Stillehavet, har man også foretatt andre inngrep. Noen steder har det vært vanlig å skjære et langsgående snitt i forhuden på oversiden av penis, uten at noe fjernes (incisio eller super-incisio). En annen behandling som har blitt praktisert, enten sammen med omskjæring eller uten, gikk ut på å skjære et snitt i urinrøret, vanligvis på undersiden av penis (sub-incisio). Dette er derimot et inngrep som kan gi alvorlige følger.
Medisinske grunner
Medisinske indikasjoner for omskjæring kan deles inn i terapeutiske og profylaktiske.
Den vanligste medisinske, altså ikke-religøse eller ikke-kulturelle, grunnen til å utføre omskjæring på gutter, er at forhuden på penis er for trang til at man kan trekke den tilbake. Denne tilstanden kalles fimose og kan ubehandlet føre til balanitt. Fimose kan derimot ikke diagnostiseres før gutten er rundt 10 år, da forhuden naturlig henger delvis fast til glans fra man er født, og vil løsne av seg selv etter hvert som man blir eldre.
Inngrepet blir vanligvis utført under lokalbedøvelse. Andre terapeutiske årsaker til omskjæring er parafimose og peniskreft.
Den største barnelegeforeningen i USA (American Academy of Pediatrics) har konkludert med at de helsemessige fordelene ved omskjæring er større enn faremomentene, men ikke tilstrekkelig til at den anbefaler rutinemessig omskjæring av gutter. .
Det finnes også studier som viser at fullstendig fjerning av restforhud etter mislykkede eller delvise omskjæringer som har ført til seksuelle problemer kan hjelpe menn mot for tidlig utløsning (premature ejaculation).
Risiko ved inngrepet
Tre eldre observasjonsstudier ved sykehus i USA og Israel viser at komplikasjonsraten ved kyndig utførte omskjæringer er mellom 0,2% og 0,3% , og at de aller fleste komplikasjoner som forekommer er milde og lette å behandle. Studier av alvorlige komplikasjoner viser at disse skyldes ukyndig praksis.
De mest vanlige komplikasjonene etter inngrepet er blødninger, infeksjoner, fjerning av for mye forhud, og hudbroer hvor huden gror fast til penishodet. En omskåret mann vil også kunne oppleve redusert seksuell nytelse.
I en forskningsartikkel fra USA fra 2010 beskrives det at over 117 (9,01 per 100,000) guttebarn dør hvert eneste år i USA etter komplikasjoner fra omskjæring.
For omskjæringer utført på gutter over ca. 3 % ved medisinske klinikker, finnes det enkeltstudier som har vist en komplikasjonsrate så høy som 14 %.
Synspunkter
Det har blitt diskutert mye om hvilke helsemessige fordeler og ulemper en som er omskåret kan ha. Det er særlig blitt påvist at omskårne menn har lavere smittefare for flere betennelser, blant annet urinveisinfeksjon, hiv, HPV, HSV, syfilis, og annet. En dansk undersøkelse viser at noen menn som er omskåret som voksne har seksuelle problemer.
Omskjæring av gutter har som regel ikke vært forbudt, og det har blitt sett på som en viktig kulturell og religiøs praksis i flere miljø, blant annet muslimske, jødiske, koreanske, og amerikanske.
Noen voksne menn har uttrykt misnøye over at de er omskåret og noen har dannet foreninger. En slik forening er The National Organization of Restoring Men.
Noen omskårne menn har gjennomgått en behandling hvor de har forsøkt å gjenskape forhuden ved å strekke det som er igjen. Allerede i oldtiden gjorde man forsøk på å fornye forhuden på personer som var omskåret.
Juridisk status
Hverken mannlig eller kvinnelig omskjæring var spesifikt omfattet av lovregulering i noe land, før det ble innført forbud spesifikt mot kvinnelig omskjæring først i Sverige i 1982 og senere i blant annet Norge i 1995. Mannlig omskjæring er pr 2015 tillat i alle land i hele verden. I det meste av verden har praksis til nå vært å anse mannlig omskjæring som lovlig. En domstol i Köln i Tyskland mente imidlertid i 2012 at mannlig omskjæring var legemsbeskadigelse som ble rammet av eksisterende straffebud mot legemsbeskadigelse, men tyske myndigheter har senere samme år, med et stort flertall, vedtatt en lov som tillater omskjæring av gutter.
Omskjæring av gutter i Norge
I Norge omskjæres om lag 2,000 guttebarn hvert år, hvorav flesteparten av inngrepene er rituelt begrunnet, da foreldrene enten er jøder eller muslimer.